చెన్నై, ఫిబ్రవరి 16 (ఆంధ్రజ్యోతి): రాష్ట్ర ప్రజలు కుటుంబపాలనను ఇష్టపడరని, ప్రస్తుత ప్రజావ్యతిరేక ప్రభుత్వాన్ని గద్దె దించడమే తమ లక్ష్యమని మాజీ సీఎం పన్నీర్సెల్వం పేర్కొన్నారు. తమ ధర్మయుద్ధాన్ని కొనసాగిస్తామని అన్నారు. గురువారం రాత్రి మెరీనా బీచలోని జయలలిత సమాధిని తన అనుచరులతో కలిసి సందర్శించి నివాళులు అర్పించారు. అమ్మ పాలనను తీసుకొస్తామని శపథం చేశారు. ఆయనతోపాటు అన్నాడీఎంకే సీనియర్లు ఇ.మధుసూదన, సి.పొన్నయ్యన, సెమ్మలై, కేపీ మునుస్వామి, మాజీ మంత్రి పాండ్యరాజన ఉన్నారు. ఈ సందర్భంగా సెల్వం మీడియాతో మాట్లాడుతూ.. పార్టీకి ద్రోహం తలపెట్టిన శశికళ కుటుంబ సభ్యులను జయ పార్టీ నుంచి వెలివేశారని, తిరిగి వారికి శశికళ పదవులు కట్టబెట్టారని ఆరోపించారు. పార్టీ సభ్యత్వం లేని శశికళకు పార్టీ పగ్గాలు అప్పగించడం చట్టవిరుద్ధమన్నారు. రిసార్టులో సరదాగా గడుపుతున్న ఎమ్మెల్యేలకు వ్యతిరేకంగా శుక్రవారం నుంచి వారి నియోజకవర్గాల్లో నిరసన ర్యాలీలు జరుపుతామన్నారు. 125 మంది ఎమ్మెల్యేలు పళనిస్వామి వెంట ఉంటే తమకు 99 శాతం ప్రజలు అండగా ఉన్నారని అన్నారు. అంతకుముందు, ప్రభుత్వ ఏర్పాటుకు పళనిస్వామికి గవర్నర్ ఆహ్వానం పలికాక పన్నీర్సెల్వం తన ఇంట్లో మీడియాతో మాట్లాడుతూ.. తమ పోరాటం కొనసాగుతుందని అన్నారు. కాగా, గవర్నర్ నిర్ణయం అనంతరం ఓపీఎస్ నివాసం వెలవెలబోయింది. మరోవైపు, అన్నాడీఎంకే ప్రధాన కార్యదర్శిగా శశికళ నియామకం చెల్లదని, ఆమెను అనర్హురాలిగా ప్రకటించాలని తిరుగుబాటు ఎంపీ మైత్రేయన్ నేతృత్వంలోని బృందం గురువారం కేంద్ర ఎన్నికల ప్రధాన కమిషనర్ నజీం జైదీని కలిసి విజ్ఞప్తి చేసింది. దినకరన్ను ఉప ప్రధాన కార్యదర్శిగా నియమిస్తూ తీసుకున్న నిర్ణయంపై స్టే విధించాలని విజ్ఞప్తి చేసింది.ఓపీఎస్ ఇంటిపై రాళ్లదాడి పన్నీర్ ఇంటిపై మంత్రి సీవీ షణ్ముగం అనుచరులు రాళ్లతో దాడికి దిగారు. ఈ ఘటనలో పన్నీర్ వర్గానికి చెందిన ఓ కార్యకర్త, సెక్యూరిటీ గార్డు గాయపడ్డారు.
chennai, fibravari 16 (aandhrajyoti): rashtra prajalu kutumbapaalananu ishtapadarani, prastuta prajaavyatireka prabhutvaanni gadde dinchadame tama lakshyamani maji cm pannirselvam perkonnaru. tama dharmayuddhaanni konasaagistaamani annaru. guruvaram raatri merina beechaloni jayalalita samaadhini tana anucharulatho kalisi sandarsinchi nivaalulu arpinchaaru. amma paalananu teesukostaamani sapatham chesaru. aayanathopaatu annadienke seenierlu i.madhusudana, si.ponnayyana, semmalai, kepi munuswamy, maji mantri pandyarajana unnaaru. ee sandarbhamgaa selvam meediatho maatlaadutuu.. paarteeki droham talapettina sasikala kutumba sabhyulanu jaya party nunchi velivesaarani, tirigi vaariki sasikala padavulu kattabettaarani aaropinchaaru. party sabhyatvam laeni sasikalaku party paggaalu appaginchadam chattaviruddhamannaru. resartulo saradaagaa gaduputunna emmelyelaku vyatirekamgaa sukravaaram nunchi vaari niyojakavargaallo nirasana ryaaleelu jaruputaamannaaru. 125 mandi emmelyelu palaniswamy venta unte tamaku 99 saatam prajalu andagaa unnaarani annaru. antakumundu, prabhutva erpaatuku palaniswaamiki gavarnar aahvaanam palikaka pannirselvam tana intlo meediatho maatlaadutuu.. tama poratam konasaagutundani annaru. kaga, gavarnar nirnayam anantaram ops nivasam velavelaboyindi. marovaipu, annadienke pradhaana kaaryadarsigaa sasikala niyaamakam chelladani, aamenu anarhuraaligaa prakatinchaalani tirugubaatu empy maitreyan netrutvamloni brundam guruvaram kendra ennikala pradhaana commisioner najeem jaideeni kalisi vignapti chesindi. dinakarannu upa pradhaana kaaryadarsigaa niyamistuu teesukunna nirnayampai stay vidhinchaalani vignapti chesindi.ops intipai ralladadi pannir intipai mantri siv shanmugam anucharulu raallatho daadiki digaaru. ee ghatanalo pannir vargaaniki chendina oo kaaryakarta, security gaardu gayapaddaru.